وزارت ویلي‌ وو، له بلال کریمي سره په ملاقات کې هونګ لي وویل چین د افغانستان د ملي خپلواکۍ او د افغان ولس د فېصلو احترام کوي او نه یې اوس او نه یې په تېر وخت کې د افغانستان په داخلي چارو کې مداخلت کړی دی۔

تر دې وړاندې د چین سفیر شاو شینګ هم روان کال په افغانستان کې په رسمي‌ توګه خپل کار پیل کړی او په تېره ستمبر میاشت کې یې خپل سفارتي اسناد د طالبانو د حکومت رییس الوزراء یا وزیراعظم ملا محمد حسن اخوند ته سپارلي وو۔

طالبانو ژمنه کړې هیچا ته به اجازه نه ورکوي چې د افغانستان خاوره د نورو په خلاف وکاروي او په بدل کې يې چين د بيارغونې لپاره د اقتصادي ملاتړ او پانګونې وړانديز کړی دی۔

د چین د بهرنیو چارو وزارت روان کال د افغانستان په اړه په یوه اعلامیه کې ویلي چې د افغانستان د خلکو د خپلواکو انتخابونو، مذهبي عقایدو او ملي دودونو ته درناوی لري۔

یادونه:- د رپوټ زیات معلومات له اې ایف پي خبري ایجنسۍ اخیستل شوي دي